Diari Oficial de la Generalitat Valenciana


Sumari del DOGV 6572, del 25-07-2011 (2011/8183)

RESOLUCIÓ de 22 de juny de 2011, del president del Consorci Hospital General Universitari de València, per la qual es resol el procés selectiu d'avaluació de l'exercici de diverses places de prefectura de caràcter assistencial del CHGUV, Convocatòria CM/03/2006.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6572

Data del DOGV
:   25-07-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/8183


Data del document
:   22-06-2011

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * funcionari

RESOLUCIÓ de 22 de juny de 2011, del president del Consorci Hospital General Universitari de València, per la qual es resol el procés selectiu d'avaluació de l'exercici de diverses places de prefectura de caràcter assistencial del CHGUV, Convocatòria CM/03/2006. [2011/8183]  
Les bases generals dels processos de provisió de places que comporten prefectura, aprovades per Resolució de la Presidència del CHGUV el 23.10.2009 (DOCV núm. 6141, de 10.11.2009), regulen en la seua base 17a i en la disposició transitòria el procés d'avaluació, a l'efecte de continuïtat, en l'exercici de les places de prefectura en l'àmbit del CHGUV.   
Les bases de les convocatòries de places de cap de servici i cap de secció facultatius compreses en el Concurs CM/03/2006 preveien un procés quadriennal d'avaluació de l'exercici de les persones que hagueren estat nomenades en les esmentades places. A l'efecte, s'ha portat a terme l'esmentat procés d'avaluació en els termes establerts en les bases generals.  
La comissió d'avaluació nomenada a l'efecte per Resolució del CHGUV de 26.04.2011 (DOCV núm. 6517, de 10.05.2011), ha informat favorablement en cada cas els candidats i proposat la seua continuïtat.  
  
En conseqüència, d'acord amb la proposta de la referida comissió d'avaluació, i amb les atribucions de l'apartat primer de l'Acord de 12 de desembre de 2003 del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la presidència del CHGUV resol:  
Confirmar les següents persones en l'exercici de les places que s'especifiquen en cada cas:  
  
  
  
El nomenament té caràcter temporal i es troba sotmés a avaluació quadriennal de l'exercici, a l'efecte de la seua continuïtat, en els termes previstos en les esmentades bases generals.  
A l'efecte, les persones interessades han de presentar durant el mes de gener de 2015, la documentació i el projecte memòria establerts en la base 17a de les esmentades bases generals, i referides al període 2011 a 2014, ambdós inclusivament. En cas de no fer-se així, cal considerar que renuncien a participar en el procés d'avaluació i, en conseqüència, a la seua continuïtat en la plaça.  
Per la Direcció de Recursos Humans s'han de realitzar els actes administratius oportuns per tal de procurar l'eficàcia d'esta resolució.  
Contra la present resolució, que posa fi a la via administrativa les persones interessades poden interposar recurs contenciós administratiu, d'acord amb el que preveu la Llei 30/1992, de Règim Jurídic de les Administracions Públiques i del Procediment Administratiu Comú, i la Llei 29/1998, Reguladora de la Jurisdicció Contenciosa Administrativa, davant del Jutjat Contenciós Administratiu de València en el termini de dos mesos, comptadors a partir de l'endemà del dia de la seua publicació. Tot això sense perjudici de la utilització de qualsevol altre recurs que estimen convenient.  
  
València, 22 de juny de 2011.- El president del CHGUV i conseller de Sanitat: Luis Rosado Bretón.